CELEX: 32006R1446
Language: hu
Date: 2006-09-29 00:00:00
Title: A Bizottság 1446/2006/EK rendelete ( 2006. szeptember 29. ) az Enterococcus faecium (Biomin IMB52) takarmány-adalékanyagként való engedélyezéséről   (EGT vonatkozású szöveg)

30.9.2006   
            
            
               HU
            
            
               Az Európai Unió Hivatalos Lapja
            
            
               L 271/25
            
         
      A BIZOTTSÁG 1446/2006/EK RENDELETE
   
   (2006. szeptember 29.)
   az Enterococcus faecium (Biomin IMB52) takarmány-adalékanyagként való engedélyezéséről
   (EGT vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 9. cikke (2) bekezdésére,
   mivel:
   
               (1)
            
            
               Az 1831/2003/EK rendelet rendelkezik az adalékanyagok takarmányokban történő felhasználásának engedélyezéséről, valamint az engedélyek kibocsátásának feltételeiről és eljárásáról.
            
         
               (2)
            
            
               Az 1831/2003/EK rendelet 7. cikkével összhangban a mellékletben meghatározott készítmény engedélyezésére vonatkozóan kérelmet nyújtottak be. A kérelemhez csatolták a rendelet 7. cikke (3) bekezdésében előírt adatokat és dokumentumokat.
            
         
               (3)
            
            
               A kérelem az „állattenyésztésben alkalmazott adalékanyagok” adalékanyag-kategóriába sorolandó Enterococcus faecium (Biomin IMB52) készítmény brojlercsirkék takarmány-adalékanyagaként való engedélyezésére vonatkozik.
            
         
               (4)
            
            
               Az 1831/2003/EK rendelet 7. cikke (3) bekezdésének c) pontjával összhangban az engedélyezési kérelemben szereplő vizsgálati módszer a takarmányban lévő takarmány-adalékanyag hatóanyagának meghatározására vonatkozik. Az e rendelet mellékletében említett vizsgálati módszer a takarmányokra és élelmiszerekre vonatkozó jogi szabályozás, valamint az állat-egészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendelet (2) 11. cikkének értelmében ezért nem tekintendő közösségi vizsgálati módszernek.
            
         
               (5)
            
            
               Az Enterococcus faecium DSM 3530 készítmény használatát a takarmányokban lévő adalékanyagok és az új adalékanyagok engedélyezéséről szóló 418/2001/EK bizottsági rendelet (3) már engedélyezte a 6 hónapnál nem idősebb borjak esetében. Új adatokat nyújtottak be a brojlercsirkék esetében történő felhasználásra vonatkozó kérelem alátámasztására. Az Európai Élelmiszer-biztonsági Hatóság (a továbbiakban: a hatóság) értékelésében azt a következtetést vonta le, hogy ezen adalékanyagnak a fogyasztóra, a felhasználóra és a környezetre való biztonságát már megállapították, és abban nem következik be változás a javasolt új felhasználás során. Továbbá úgy ítéli meg, hogy a készítmény nincs káros hatással erre a további állatkategóriára, illetve hogy a készítmény használata javíthat a brojlercsirkék tenyésztéstechnikai paraméterein. A forgalmazás utáni speciális nyomonkövetési követelményeket nem tartja szükségesnek. A hatóság véleménye a felhasználók biztonságával kapcsolatos megfelelő intézkedések meghozatalát javasolja. A vélemény ellenőrzi az 1831/2003/EK rendelettel létrehozott közösségi referencialaboratórium által benyújtott, a takarmányban lévő takarmány-adalékanyag vizsgálati módszeréről szóló jelentést. A készítmény vizsgálata azt mutatja, hogy az 1831/2003/EK rendelet 5. cikkében előírt engedélyezésre vonatkozó feltételek teljesülnek. Ennek megfelelően a készítmény használatát az e rendelet mellékletében meghatározottak szerint engedélyezni kell.
            
         
               (6)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A mellékletben meghatározott, az „állattenyésztésben alkalmazott adalékanyagok” adalékanyag-kategóriába és a „bélflóra-stabilizálók” funkcionális csoportba tartozó készítmény takarmány-adalékanyagként való használatát a mellékletben meghatározott feltételek mellett engedélyezik.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. szeptember 29-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 268., 2003.10.18., 29. o. A legutóbb a 378/2005/EK bizottsági rendelettel (HL L 59., 2005.3.5., 8. o.) módosított rendelet.
   
      (2)  HL L 165., 2004.4.30., helyesbítve: HL L 191., 2004.5.28., 1. o. A 776/2006/EK bizottsági rendelettel (HL L 136., 2006.5.24., 3. o.) módosított rendelet.
   
      (3)  HL L 62., 2001.3.2., 3. o.
   
      MELLÉKLET
      
                  Az adalékanyag azonosító száma
               
               
                  Az engedély jogosultjának neve
               
               
                  Adalékanyag
                  (kereskedelmi név)
               
               
                  Összetétel, kémiai képlet, leírás, vizsgálati módszer
               
               
                  Állatfaj vagy -kategória
               
               
                  Felső korhatár
               
               
                  Legkisebb tartalom
               
               
                  Legnagyobb tartalom
               
               
                  További rendelkezések
               
               
                  Az engedélyezési időszak vége
               
            
                  CFU/kg 12 %-os nedvességtartalmú teljes takarmány
               
            
                  Az állattenyésztésben alkalmazott adalékanyagok kategóriája. Funkciós csoport: bélflóra-stabilizálók.
               
            
                  4b1850
               
               
                  Biomin GmbH
               
               
                  
                     Enterococcus faecium DSM 3530
                  (Biomin IMB52)
               
               
                  
                               
                           
                           
                              
                                 Az adalékanyag összetétele:
                              
                              
                                 Enterococcus faecium DSM 3530 minimum 1,0 × 1011 CFU/gramm adalékanyag-készítmény tartalommal
                              10 +/– 5 % (élelmiszer-minőségű) sovány tejpor
                              15 +/– 5 % glukóz
                              50 +/– 5 % (élelmiszer-minőségű) hidrogenizált zsír
                           
                        
                               
                           
                           
                              
                                 A hatóanyag jellemzése:
                              
                              Életképes mikroorganizmusok tiszta tenyészete (tejsavbaktérium, bacteria Enterococcus faecium DSM 3530)
                           
                        
                               
                           
                           
                              
                                 Vizsgálati módszer
                                  (1):
                              Epetartalmú eszkulin-azid-agart alkalmazó lemezes számlálásos módszer
                           
                        
               
                  Brojlercsirke
               
               
                  —
               
               
                  5 × 108
                  
               
               
                  2,5 × 109
                  
               
               
                  Az adalékanyag és az előkeverék használati utasításában fel kell tüntetni a tárolási hőmérsékletet, az eltarthatóság időtartamát és a pelletálási stabilitást.
                  A megengedett kokcidiosztatikumokat tartalmazó takarmányokban alkalmazható: monensin-nátrium vagy narzin-nikarbazin.
                  A felhasználók biztonsága érdekében: használatkor védőmaszk és védőszemüveg viselése kötelező.
               
               
                  10 évvel e rendelet hatálybalépése után
               
            
         (1)  A vizsgálati módszerekkel kapcsolatos részletek a közösségi referencialaboratórium alábbi honlapján találhatók: www.irmm.jrc.be/html/crlfaa/